פעילות 4 :חשיבות המים

3-6 :גיל

מטרה: הילדים ילמדו שהמים מקיימים את העולם

מה צריך: סיפור מצורף

פעילות

**פתיחה**:

מי אוהב לשתות מים? אני מכירה ילדה שאוהבת לשתות מים וגם מאוד אוהבת לשתות מיץ.

אתם אוהבים מיץ? אני רוצה לספר לכם היום על ילדה שרצתה להכין לעצמה מיץ אבל יום אחד קרה לה משהו שבגללו היא לא יכלה להכין לעצמה מיץ.. בואו ותקשיבו.

**גוף: סיפור**

עולם בלי מים/ אביטל פריאל

"בוקר אחד קמה תמר, פיהקה פיהוק גדול... מתחה את הידיים ואת הרגליים, וקמה מהמיטה.

היא לבשה חולצה כחולה, חצאית אדומה וגרביים לבנים, ונכנסה לאמבטיה כדי לצחצח שיניים.

תמר עלתה על הכסא הירוק, לקחה את המברשת האדומה שלה ופתחה את הברז.

אבל לא יצאו מים... תמר סובבה וסובבה אבל שום מים לא יצאו.

תמר שמחה. אה!! איזה כייף! היום לא צריך לצחצח שיניים..

תמר ירדה מהכסא הירוק והלכה למטבח.

שקט. אין אף אחד. אולי אמא ואבא ישנים.

תמר הייתה צמאה ורצתה להכין לעצמה את המיץ שהכי אוהבת.

היא עלתה על הכסא, פתחה את הארון והורידה כוס ורודה ותרכיז של מיץ פטל מתוק.

היא פתחה את המגירה ורצתה לקחת כפית אבל כל הכפיות היו מלוכלכות בכיור.

לא נורא, חשבה תמר, אני אשטוף את הכפית.

תמר סובבה את הברז ו....אין מים. אי אפשר לשטוף את הכפית.

מעצבן! אי אפשר להכין מיץ...

אז אני אשתה רק מים חשבה לעצמה.

תמר סובבה שוב את הברז... אבל אין מים...

מה אני אעשה עכשיו? תמר יצאה צמאה לחצר.

היא פתחה את הדלת והנה שקט בחוץ.

מה קרה?

אין קולות ציפורים. הכלב של השכנים לא נובח. אין אנשים ..

ומה קרה לגינה?

אין עצים. גם לא עץ התאנה הזקן.

אין פרחים. גם לא הפרחים ששתלה עם אבא..

אין דשא ירוק ורך.... רק אדמה חומה ויבשה ושמש חמה וצהובה.

מה קרה שאלה תמר? לאן נעלמו כל החיות? מה קרה לכל הצמחים? ואיפה כל האנשים?".

**שאלות לדיון** :

 מה לדעתכם קרה? לאן נעלמו כל החיות? הצמחים?

 מה היה קורה אם לא היו מים בעולם?

 למה אנחנו צריכים מים?

 מי צריך מים? אנשים, חיות, צמחים

 אפשר לפתח את הדיון בהתאם לגיל הילדים: למה היא לא יכלה לשתות מיץ? כדי שיהיה לנו מיץ

צריך מים... ואם היינו מכינים מיץ מתפוזים.. אפשר להכין? כדי שהתפוזים יגדלו ונכין מהם מיץ

העץ צריך מים... כדי לשתות חלב צריך פרה וכדי שתגדל הפרה צריך לתת לה לשתות מים....

 עם ילדים בוגרים ניתן להרחיב על חשיבות שתיית מים- בתוך הגוף שלנו יש מים וחשוב לשמור

עליהם. אנחנו פולטים מים בזיעה, שאנחנו מתאמצים או שחם מאוד וגם שאנחנו מתפנים

בשירותים. חשוב לשתות מים שלא נתייבש.

**המשך הסיפור:**

"תמר נבהלה וצעקה אמא אבא בואו תראו מה קרה!

תמר, תמר, למה את צועקת חלמת חלום רע?

תמר פקחה עיניים והנה היא רואה שהיא עדין במיטה שלה, מכוסה בשמיכה הנעימה ואמא עומדת לידה.

תמר קמה מהר ורצה לחדר האמבטיה.. פתחה את הברז והנה מים זורמים...

תמר רצה למטבח ופתחה את המגירה והנה כל הכפיות רחוצות מונחות במגירה.

תמר רצה לחצר ופתחה את הדלת..

בחוץ חיכה לה עץ התאנה הזקן,

הדשא הרך והפרחים ששתלה עם אבא.

איזה מזל זה היה רק חלום! כמה כייף שיש מים!!!

עכשיו היא אפילו שמחה לצחצח שיניים!".

**סיום:**

אומרים תודה על המים

כל ילד יאמר תודה על משהו שהמים נותנים לו. תוכלו לומר, לצייר או להציג את התודות שלכם.

ניתן להכין קיר "תודה על כל טיפה" כאשר התודות של הילדים כתובות על טיפות מים.

**הצעות להמשך והרחבה:**

 ניסוי חשיבות המים לצומח: תוכלי לנסות להצמיח זרעים בלי מים ועם מים: מה קורה לזרע?

תוכלו לקטוף פרח ולשים אחד במים והשני בלי ולראות מה קורה להם.

 חשיבות שתיית המים לגוף האדם: תוכלו להכין בקבוקי מים עבור ילדי הגן ולעודד את הילדים

לשתות מים .

 בגנים דתיים: תפילה למים. תוכלו לחבר תפילה משלכם או להעמיק את ההסבר על תפילת

"משיב הרוח ומוריד הגשם". תוכלו להכין לתפילה זו יצירה מתאימה או ריקוד תפילה. בהקשר

זה מתאים לספר את הסיפור: "חוני המעגל".