פעילות 2 :שימושי המים

3-6 גילאי

מטרה: הילדים ילמדו מהם שימושי המים וישמו לב לשימוש במים לאורך היום בגן ובבית

מה צריך:

 ספוג רחצה

 סיר

 משפך לגינה

 משקפי צלילה

 דלי של שטיפת רצפה

 דלי וכף לחול

 מצופים

 מברשת שיניים

 כוס או בקבוק מים

 סבון

 ספוג כלים

 מכחול

 צינור

 מקל ארטיק

 מגש לקוביות קרח

פעילות

**פתיחה:**

נפזר את החפצים על הרצפה במפגש (אפשר לשלוף בכל פעם חפץ ולציין את שמו): היום הבאתי לכם כל מיני חפצים... ואני אגלה לכם בסוד שלכל החפצים האלה יש דבר משותף (ילדים בוגרים יכולים לנסות לנחש מה משותף לכל החפצים האלה). בכל החפצים האלה משתמשים עם מים.

**גוף:**

נשאל את הילדים: מי יודע ורוצה להציג לנו איך משתמשים בחפצים האלה עם מים? אפשר להזמין את הילדים להציג או בגילאים צעירים יותר הגננת יכולה להציג לילדים והם מנחשים מה השימוש של זה עם מים.

שימושים אפשריים: רחצה (אמבטיה, שטיפת ידיים), נקיון, בישול, שתייה, שחייה (להנאה), בנייה בחול, צלילה, גינון, צחצוח שיניים, שטיפת כלים, כיבוי אש, הכנת ארטיק , הכנת קרח, ציור בצבעי מים. הילדים יכולים לחשוב על אפשרויות נוספות שלא הצגתם כאן.

 האם אנחנו משתמשים במים גם בגן? היכן? תוכלו לערוך רשימה של הפעולות בהם אתם

משתמשים במים.

הצעות לסיום:

 משחק פנטומימה: בכל פעם נבקש מהילדים להדגים שימוש אחר עם המים: שטיפת רצפה, נקיון

רכב, שטיפת כלים.. צחצוח שיניים... הכנת מרק...לחלופין אחד הילדים יכול להציג והחברים

מנחשים מה הפעולה שהוא עושה במים.

 משחק דרמטי: ננחה את הילדים במשחק דרמטי ונעבור על שימושי המים שלנו לאורך היום...

אנחנו קמים בבוקר...מתמתחים.... הולכים לשטוף/ליטול ידיים, מורידים מים בשירותים....

עכשיו נצחצח שיניים....להסתרק ולהתלבש.. ולשתות כוס מים....או שנכין לנו שוקו עם

מים....נצא לגן...נקפוץ בשלוליות...נצייר בצבעי מים...נשטוף ידיים לאוכל....נשתה עוד פעם

מים... נצא לחצר לשחק בחול ומים.... בצהריים נאכל מרק שעשוי ממים...נעזור בבית לנקות את

הרצפה במים... נשטוף את הכלים במים...ובערב נתקלח במים חמים.....לילה טוב וחלומות

נעימים. אפשר להציע לילדים לחשוב על הדבר הבא שהם עושים עם מים.

הצעות פעילות המשך בהתאם לגיל הילדים:

 הילדים יכולים לצייר שימושים במים/ לגזור מעיתונים תמונות מתאימות

 הילדים יכולים לצלם בגן פעילות שהם עושים עם מים

 נביא לתשומת לב הילדים בכל פעם שאנחנו משתמשים במים בגן

 ניתן לשלוח פתק הביתה עם בקשה לכתוב את כל הדברים שהם עושים עם מים בבית או תמונות

שיש להם שהם ליד מים: באמבטיה, בבריכה, בים ועוד. את התמונות ניתן להציג על לוח מיוחד

בגן וגם להשתמש לפעילות בקבוצה בה נמיין את שימושי המים: מה בבית ומה בחוץ? .

תוספת לגנים דתיים: מצוות במים

גננות בגנים דתיים יכולות להתייחס גם לנושא של מצוות במים. בגני חובה תוכלי לשלב את המצוות

בפעילות של שימושי המים, בגני קדם וטרום מומלץ להפריד למפגש נוסף.

מטרה: הילדים ילמדו אילו מצוות אנו מקיימים בעזרת מים המצוות אותן נציג: נטילת ידיים, טבילת כלים, הגעלת כלים, תשליך.

מה צריך:

 נטלה

 כלים( למצוות טבילת כלים, כדאי לברר אם יש מקווה כלים סמוך לגן ולהראות לילדים)

 תמונה של הגעלת כלים : לחצי כאן לתמונה

 תמונה של ים: לחצי כאן לתמונה

הפעילות זהה לפעילות הקודמת אך כאן יהיה עליך לתת הסבר רחב יותר לכל מצווה, מתי מקיימים אותה,

מי מקיים אותה- האם גם ילדים יכולים? אולי יש ילד שהלך לטבילת כלים או להגעלת כלים, האם הם

זוכרים את מנהג תשליך מראש השנה?.

שימי לב!

כל שימוש של מים ניתן להרחיב ולהעמיק את הלמידה עליו: שייט בספינה על גבי מים, צלילה, כיבוי אש

הם נושאים נוספים שניתן להרחיב עליהם או לחקור אותם יחד עם ילדי הגן.