פעילות 3 :מקורות המים

3-6 :גיל

מטרה: הילדים ילמדו על מקורות המים שלנו: גשם, ים, נחל, כנרת, באר, מעיין, מגדל מים.

מה צריך:

 בובת יד (אפצי')

 בקבוק מים

 בדים או סרטים כחולים

 תמונות של מקורות מים:

 ים

 נחל

 כנרת

 באר

 מעיין

 בור

 מגדל מים

פעילות

פתיחה: נוציא את הבובה שלנו

גננת: אפצי' מה שלומך? הרבה זמן לא נפגשנו...

אפצי': כן.. הייתי עסוק

גננת: במה היית כל כך עסוק?

אפצי': ישנתי

גננת: אה.. לישון זה באמת עסק חשוב. ואיך אתה מרגיש עכשיו?

אפצי': עייף... ישנתי יותר מדי.. תגידי, אולי את יודעת איפה יש מים?

גננת: מים יש בהרבה מקומות, בים, בבריכה, בשלולית...

אפצי': אז תיקחי אותי לים בבקשה

גננת: לים? למה אתה רוצה ללכת לים?

אפצי': לשתות את המים שלהם

גננת: לשתות את המים של הים?

לא...אפצי', המים שבים מלוחים אי אפשר לשתות אותם.

אפצי': אבל אני צמא... אז אולי תיקחי אותי לבריכה?

גננת: לא כדאי לשתות את המים של הבריכה....הם לא נקיים.

אפצי': אז איפה יש מים? אני כבר ממש צמא. תיכף אני מתעלף.

גננת: אל תדאג אנחנו נשאל את הילדים. ילדים איפה יש מים שאפשר לשתות אותם?

בברז יש מים טעימים שתוכל לשתות מהם. וגם בבקבוק שלי, הנה תשתה...(נשקה את אפצי').

אפצי': תודה, אני מרגיש עכשיו הרבה יותר טוב.

תגידי,אם אני אהיה עוד פעם צמא... איפה יש עוד מים?

גננת: ילדים מה אתם אומרים איפה יש עוד מים? נאפשר לילדים לחשוב על מקורות נוספים של מים.

נוציא תמונות של מקורות מים נוספים:

לילדים צעירים נציג מספר קטן של מקורות: ים, כנרת, נחל.

איך המים הגיעו לים? ולכנרת? מהגשם.

נסביר בקצרה על כל מקור מים.

ים: בים יש המון מים, אבל הם מלוחים ואי אפשר לשתות אותם. מי פעם היה בים ושתה בטעות מים? זה

מאוד לא נעים. תוכלי להזכיר כי היום אנשים מתחילים להמציא דרכים להוציא את המלח מהמים כדי

שניתן יהיה לשתות אותם.

כנרת: מי היה בכנרת? בים כנרת יש לנו מים טעימים אבל הם עדין לא כל כך נקיים, אנחנו מנקים אותם

ואז הם עוברים בצינורות ארוכים מאוד עד שהם מגיעים לבית שלנו.

נחל: גם בנחל יש מים, אולי יש ילד שהיה בנחל? המים בנחלים הם מי גשם ולכן אפשר לשתות אותם, אבל

לא בכל מקום, יש נחלים לא נקיים עם הרבה בוץ.

גננת: אז מה אתה אומר אפצי'? מה אתה הולך לעשות עכשיו?

אפצי': עכשיו, אני הולך לישון....התעייפתי....

סיום:

 הילדים יכולים להיות עם הגוף מקורות שונים של מים. אפשר לתת לכל ילד סרט בגווני הכחול

או שקיות ניילון שקופות גזורות לרצועות . בכל פעם שהמוזיקה עוצרת הילדים יהיו מקור מים

אחר.

 גם כאן אפשר ליצור משחק דרמטי : הילדים יהיו טיפות של גשם ובכל פעם יגיעו למקום אחר..

פעם הם מגיעים לנחל.. פעם לים, פעם לכנרת... .